《书怀十首寄示小儿泽 其五》
明代·蓝智

德由孝悌立，身以勤俭持。君子贵闻道，小人幸乘时。

夭夭桃李贵，落落青松枝。霜雪一以降，始知岁寒姿。

苦学志虑耗，深耕筋力疲。书以尽性命，耕以充朝饥。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。